[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "Buddsoddi mewn Gwirfoddolwyr \u2013 cyfres safbwynt asesydd"}, {"text_idx": "#000007", "text": "Buddsoddi mewn Gwirfoddolwyr (IiV) yw safon ansawdd y DU am wirfoddoli. Mae Perminder Dhillon yn Ymgynghorwr Hyfforddi ac yn Hyfforddwr, yn ogystal a\u0302 bod yn aseswr ar gyfer yr IiV, ac yma, mae hi\u2019n dweud ei phrofiadau wrthym ni."}, {"text_idx": "#000008", "text": "Mae mudiadau\u2019n arloesol, yn enwedig wrth weithio gyda gwirfoddolwyr. Dyna beth a wnaeth yr argraff fwyaf arnaf pan oeddwn i\u2019n datblygu rhaglenni gwirfoddoli cynhwysol cenedlaethol a lleol ar gyfer y sector gwirfoddol, a dyna beth sy\u2019n gwneud argraff arnaf nawr fel asesydd IiV."}, {"text_idx": "#000009", "text": "Yn fy marn i, mae proses y Dyfarniad IiV yn galluogi\u2019r arloesedd hon i barhau. Mae\u2019n rhoi cyfle gwych i fudiadau arddangos yr hyn y maen nhw\u2019n ei wneud yn dda ym maes gwirfoddoli ac, yn bwysicach na hynny, i ganolbwyntio ar sut y gallan nhw barhau i ddatblygu arferion gorau."}, {"text_idx": "#000010", "text": "Mae\u2019r amserlen fanwl a hwylusir yn caniata\u0301u i fudiadau bwyso a mesur a blaengynllunio. Mae hyn yn bwysicach fyth heddiw wrth i bob un ohonom ni gyfarwyddo a\u0302\u2019r \u2018normal\u2019 newydd ar o\u0302l yr heriau a wynebwyd gan bandemig Covid-19. Fy ro\u0302l i fel asesydd yw ysgogi ac annog mudiadau drwy\u2019r broses hon a\u2019u cynorthwyo i fod yn barod ar gyfer eu hasesiad ar gyfer y dyfarniad. Mae sgyrsiau gwerthusol a chyfeirio at adnoddau allanol yn agwedd bwysig ar hyn, ynghyd a\u0302 sgyrsiau trylwyr ynghylch gwirfoddoli cynhwysol."}, {"text_idx": "#000011", "text": "Rwy\u2019n gweithio gyda nifer o fudiadau, ac i rai, hon yw eu taith IiV gyntaf. Mae eraill yn adnewyddu eu Dyfarniad IiV, ond mae\u2019r holl fudiadau\u2019n frwdfrydig ac yn awyddus i ddysgu a rhannu eu profiadau, fel y mae\u2019r sylwadau isod yn dangos."}, {"text_idx": "#000012", "text": "\u2018Mae\u2019r daith Buddsoddi mewn Gwirfoddolwyr wedi bod yn brofiad eithriadol o wobrwyol i ni yn \u2018Circus Eruption\u2019. Mae wedi rhoi\u2019r cyfle a\u2019r fframwaith i ni ddwyn ynghyd yr ymddiriedolwyr, y staff a\u2019r gwirfoddolwyr i drafod sut i wella ein cynnig gwirfoddoli. Yn ogystal a\u0302 hyn, rydyn ni wedi cael cymorth asesydd rhagorol sydd wedi rhoi\u2019r arweiniad a\u2019r offer i ni i\u2019n helpu ni i wireddu ein syniadau.\u2019"}, {"text_idx": "#000016", "text": "\u2018Mae cymryd rhan ym mhroses achredu\u2019r IiV wedi helpu ein mudiad i ystyried ffyrdd o weithio gyda gwirfoddolwyr na fydden ni wedi\u2019u hystyried pe na fydden ni wedi cymryd rhan yn yr asesiadau. Mae wedi ein helpu i gategoreiddio gwirfoddolwyr a datblygu eu diddordebau a\u2019u sgiliau.\u2019"}, {"text_idx": "#000020", "text": "Trwy ein taith Buddsoddi mewn Gwirfoddolwyr, mae llawer o newidiadau wedi\u2019u gwneud i\u2019r broses \u2013 ond mae pob un ohonyn nhw wedi ein helpu i dyfu a gwella o ran sut rydyn ni\u2019n cynorthwyo ein gwirfoddolwyr."}, {"text_idx": "#000021", "text": "Mae ein mudiad yn bodoli i gynorthwyo pobl a\u0302 phroblemau iechyd meddwl, ac rydyn ni\u2019n gwneud hynny drwy gynorthwyo pobl a\u0302 phroblemau parhaus (gydol oes) yn ogystal a\u0302 chyflwyno prosiectau i helpu\u2019r rheini a\u0302 phroblemau iechyd meddwl isel/canolig i ddod yn o\u0302l at eu coed drwy gefnogi eu lles meddyliol."}, {"text_idx": "#000022", "text": "Heb os, ni fydden ni\u2019n gallu cyflawni\u2019r hyn rydyn ni\u2019n ei wneud heb gymorth ein gwirfoddolwyr \u2013 felly rydyn ni\u2019n ceisio gofalu amdanyn nhw!"}, {"text_idx": "#000023", "text": "Mae pob achrediad IIV wedi ein helpu i ailfeddwl a gwella ein prosesau, er enghraifft:"}, {"text_idx": "#000025", "text": "Ers ein hasesiad ddiwethaf, rydyn ni wedi cyflwyno Fforwm Gwirfoddolwyr chwarterol \u2013 ac rydyn ni\u2019n cael rhai safbwyntiau anodd yn ogystal a\u0302 syniadau da yr ydyn ni\u2019n eu rhoi ar waith."}, {"text_idx": "#000026", "text": "Mae ein gwirfoddolwyr yn ein helpu ni i gynnig grwpiau cerdded, prosiectau rhandir, grwpiau cerddoriaeth, sesiynau galw heibio, gweithgareddau crefft, cyrsiau \u2018My Generation\u2019 a mwy \u2013 a hebddyn nhw, ni fyddai\u2019n bosibl cyrraedd cymaint o bobl."}, {"text_idx": "#000027", "text": "Rydyn ni wedi llunio prosiect arloesol yn ddiweddar, gyda chymorth Cronfa Gwydnwch y Co-op, i gyflwyno prosiect Presgripsiynu Cymdeithasol ar ein cerbyd DORIS (Gwasanaeth Gwybodaeth Allgymorth Gwledig Sir Ddinbych). Mae DORIS yn teithio i holl ardaloedd cefn gwlad Sir Ddinbych ac yn cynnwys meddygon teulu ac amrywiaeth eang o bartneriaid er mwyn helpu pobl i gael bywydau hapusach."}, {"text_idx": "#000028", "text": "Mae ein gwirfoddolwyr Cymraeg eu hiaith gyda \u2018Doris ar Daith\u2019 bob wythnos, yn helpu i drawsnewid bywydau pobl \u2013 nhw yw ein \u2018clust i wrando\u2019 wrth i staff ddarparu gwasanaethau mawr eu hangen."}, {"text_idx": "#000029", "text": "Ni allem ni ofyn am fwy na hynny!\u2019"}, {"text_idx": "#000031", "text": "I gael rhagor o wybodaeth am y dyfarniad Buddsoddi mewn Gwirfoddolwyr, ewch i (Saesneg yn unig)"}]